Wubědźowanje KnappenMan lětušu sezonu zakónčiło
K poslednjemu wubědźowanju lětušeje triatlonoweje sezony wobdźělichu so serbscy sportowcy na 27. knappenManje we Łazu. Hižo wjacore lěta přewjeduja jón we a wokoło tamnišeho Třižonjanskeho jězora. Sobotu startowachu, při horcych temperaturach, atleća na dlěšich distancach. Po nimale dźewjeć hodźinach doběža Christian Schröter z Bamberga jako prěni „železny muž“ do cila (3,8 km płuwać – 180 km kolesować – 42,2 km běžeć/40 muži a štyri žony běchu startowali). Poslednjeho w cilu witachu přihladowarjo něhdźe sěsć hodźin pozdźišo. Tež za poł distancy (1,9 km płuwać – 90 km kolesować – 21 km běžeć) knježeše wulki zajim. Organizatorojo zwěsćichu rekordnu ličbu wobdźělnikow (27 žonow a 237 muži). Zwjeselace zdobom běše, zo bě tež při čarach lětsa wočiwidnje wjace přihladowarjow.
ltg_Latn szl_Latn